कोरोना वायरस: 51 करोड़ का दान करने के बाद अब BCCI अध्यक्ष सौरव गांगुली ने बांटे 2000 किलो चावल-sourav ganguly donates 2000 kg rice in kolkata covid 19 | cricket - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी
बीसीसीआई अध्यक्ष सौरव गांगुली (Sourav Ganguly) कोलकाता में स्थिति रामकृष्ण मिशन के मुख्यालय बेलूर मठ पहुंचे
News18 Hindi | भाषा | April 1, 2020, 10:16 PM IST
भारतीय क्रिकेट बोर्ड (BCCI) के अध्यक्ष और पूर्व कप्तान सौरव गांगुली बुधवार को रामकृष्ण मिशन के मुख्यालय बेलूर मठ पहुंचे जहां उन्होंने कोरोना वायरस महामारी के कारण मुश्किल स्थिति का सामना कर रहे लोगों की मदद के लिए 2000 किलो चावल दान किया.
गांगुली 25 साल पहले बेलूर मठ गए थे. अब मुश्किल वक्त में उन्होंने इस मठ में शिरकत की, जहां उन्होंने जरूरतमंदों की मदद के लिए 2000 किलो चावल दान में दिये.
पूर्व भारतीय कप्तान यहां सफेद टी-शर्ट और चेहरे पर काले रंग के मास्क में दिखे. उन्होंने यहां के पुजारियों के साथ गोल्फ कार्ट पर बैठ कर भ्रमण किया.
गांगुली ने इससे पहले कोविड-19 महामारी के खिलाफ लड़ाई में 50 लाख रुपये का चावल दान दिया था. वहीं बतौर बीसीसीआई अध्यक्ष वो कोरोना वायरस के खिलाफ लड़ाई में 51 करोड़ रुपये दान में दे चुके हैं.
बता दें भारत में कोरोना वायरस महामारी की चपेट में आने वालों की संख्या 1700 के पार पहुंच गयी है जिसमें से 50 से अधिक लोगों की मौत हो गयी है.
First published: April 1, 2020, 10:16 PM IST